Lagu enka kerep ngangkat tema-tema kaya déné pisahan, laut, pelabuhan, kereta api senja, sake, air mata, wanita, hujan, lan salju. Lirike meh tansah gegayutan karo nandang wuyung jalaran katresnan kang ora gampang dilalekake. Tegesé supaya pangrungu musik enka rumangsa senasib lan dadi kalipur. Saliyané wuyung jalaran katresnan, lagu enka uga kadang-kadang nggunakaké tema-tema liyané kaya déné bagyaning omah-omah, sesambungan kulawarga (ibu, kakang-adik, anak wadon, putu), kaendahan alam (gunung, kali). lan pejudi pengembara.